ચેન્નાઇ સુપરકિંગ્સ (CSK)ના કેપ્ટન મહેન્દ્ર સિંહ ધોનીએ રૉયલ ચેલેન્જર્સ બેંગ્લોર પર IPLની મેચમાં 6 વિકેટથી જીત મેળવ્યા પછી ટીમના સ્પિનર્સ રવિન્દ્ર જાડેજા અને હરભજન સિંહના ફૉર્મના વખાણ કર્યા જ્યારે RCBના કેપ્ટન વિરાટ કોહલીએ કેચ છોડ્યા પર દુ:ખ વ્યકત કર્યુ હતુ. મહેન્દ્ર સિંહ ધોનીએ કહ્યુ કે, ”ટીમના સ્પિનર્સ રવિન્દ્ર જાડેજા અને હરભજન સિંહે સારી બૉલિંગ કરી, જાડેજાએ વિરાટ કોહલીને આઉટ કર્યો જ્યારે ભજ્જીએ એ.બી.ડિવિલિયર્સને આઉટ કર્યા, એક ટીમ તરીકે અમે સારી બૉલિંગ કરી.”